
Per a aquestes dues setmanes us proposem feines d'investigació que haureu de fer en diverses fases. Haureu de buscar les dades que utilitzareu per fer-les.

- **Primer exercici: elaborar una gràfica comparativa de les dades de la qualitat de l'aire durant la setmana del 2 al 8 de març i la de l’11 al 17 de maig.**

RECORDEU:

Tot gràfic consta de:

* Títol
* Eix d'abscisses (horitzontal)
* Eix d'ordenades (vertical)
* Unitats i nom de les unitats (què són? pomes, persones,...)
* Línia
* Llegenda (si fa falta)

Construcció:

* ***Primer pas:***Fem els eixos tenint en compte les dades màxima i mínima que volem representar
* ***Segon pas:*** Col·loquem les unitats de mesura als eixos i el títol del gràfic.
* ***Tercer pas:*** Marquem les dades amb un punt i les unim.
* ***Quart pas:*** Una vegada estem segurs que hem representat bé les dades el rotulem i el pintem.

**- Segon exercici: Busca el número de quilòmetres de carrils bici que té Barcelona i el seu preu. Després contesta:**

* Si poséssim una bicicleta darrere l'altra, quantes bicicletes necessitaríem?
* Elabora 3 itineraris reals amb una distància mínima de 4 Km ( enumera els carrers pels quals passaria)
* Quant ha de pagar una família de 4 membres per un any de Bicing?